Babelscape/SREDFM huggingface dataset:
Επαρχία Δέλβινου

thumb|200px|Επαρχία Δέλβινου
thumb|200px|Τα βουνά του Δέλβινου και ο λόφος της αρχαίας Φοινίκης, στο κέντρο της εικόνας πίσω από τις πεδιάδες.
Η Επαρχία Δέλβινου είναι μία από τις τρεις επαρχίες του νομού Αυλώνα. Βρίσκεται ανάμεσα στην επαρχία Αγίων Σαράντα και τον νομό Αργυροκάστρου. Η επαρχία καταλαμβάνει έκταση 348 τ.χλμ. (η μικρότερη από τις τρεις επαρχίες του Αυλώνα) και ο πληθυσμός της είναι 12.128 κάτοικοι. Πρωτεύουσα της επαρχίας είναι το Δέλβινο. Μεγάλο κομματι του πληθυσμού ανήκει στην ελληνική μειονότητα
Αλέξανδρος Γ΄ της Σκωτίας

Ο Αλέξανδρος Γ΄ της Σκωτίας ("Alexander III", 4 Σεπτεμβρίου 1241 – 19 Μαρτίου 1286) βασιλιάς της Σκωτίας (1249 - 1286) ήταν γιος και διάδοχος του Αλεξάνδρου Β΄ της Σκωτίας και της δεύτερης συζύγου του Μαρίας του Κουσί. . Ο Αλέξανδρος Γ΄ ήταν εγγονός του Γουλιέλμου του Λέοντα, ο πατέρας του πέθανε στις 8 Ιουλίου 1249 και ο ίδιος στέφθηκε βασιλιάς της Σκωτίας στις 13 Ιουλίου 1249 στην Σκον σε ηλικία μόλις 7 ετών. Την εποχή που ήταν ανήλικος συγκρούστηκαν σε δυο αντίπαλες ομάδες βαρόνων η πρώτη υπό την ηγεσία του Γουόλτερ Κόμυν, κόμη του Μεντέιθ και η δεύτερη υπό την ηγεσία του Άλαν Ντούρβαρντ δικαστή της Σκωτίας. Ο Αλέξανδρος Γ΄ παντρεύτηκε (1251) την Μαργαρίτα της Αγγλίας κόρη του Ερρίκου Γ΄ της Αγγλίας, ο Άγγλος βασιλιάς βρήκε την ευκαιρία να ζητήσει από τον γαμπρό του να του δώσει όρκο υποτέλειας αλλά εκείνος το αρνήθηκε. Σε μάχη στο Κέλσο η ομάδα του Μεντέιθ έχασε από την ομάδα του Ντούρβαρντ αλλά παρά την ήττα τους διατήρησαν τα επόμενα δυο χρόνια το μερίδιο της εξουσίας στην κηδεμονία του βασιλιά.
Επαρχία Πρεμετής

thumb|200px|Επαρχία Πρεμετής
Γέφυρα στον [[Αώος|Αώο]] ποταμό στην επαρχία Πρεμετής.
Η Επαρχία Πρεμετής είναι μία από τις τρεις επαρχίες του νομού Αργυροκάστρου. Είναι η ανατολικότερη από τις τρεις. Η επαρχία καταλαμβάνει έκταση 929 τ.χλμ. και ο πληθυσμός της είναι 26.000 κάτοικοι. Πρωτεύουσα της επαρχίας είναι η Πρεμετή.
Επαρχία Αυλώνα

thumb|200px|Επαρχία Αυλώνα
Περιοχή της [[Χειμάρρα]]ς
Η Επαρχία Αυλώνα είναι μία από τις τρεις επαρχίες του ομώνυμου νομού. Είναι η βορειότερη από τις τρεις. Η επαρχία καταλαμβάνει έκταση 1.609 τ.χλμ. (η μεγαλύτερη από τις τρεις επαρχίες του Αυλώνα) και ο πληθυσμός της είναι 147.000 κάτοικοι. Πρωτεύουσα της επαρχίας είναι ο Αυλώνας. Ένα μέρος του πληθυσμού ανήκει στην ελληνική μειονότητα
Επαρχία Αργυροκάστρου

thumb|200px|Επαρχία Αργυροκάστρου
Πινακίδα οδικής σήμανσης για το [[Καλογοραντζή]] στα αλβανικά και στα ελληνικά.
Η Επαρχία Αργυροκάστρου είναι μία από τις τρεις επαρχίες του ομώνυμου νομού. Είναι η νοτιότερη από τις τρεις. Η επαρχία καταλαμβάνει έκταση 1.137 τ.χλμ. (η μεγαλύτερη από τις τρεις επαρχίες του νομού) και ο πληθυσμός της είναι 56.000 κάτοικοι. Πρωτεύουσα της επαρχίας είναι το Αργυρόκαστρο. Μεγάλο κομμάτι του πληθυσμού ανήκει στην ελληνική μειονότητα
Επαρχία Τεπελενίου

thumb|200px|Επαρχία Τεπελενίου

Η Επαρχία Τεπελενίου είναι μία από τις τρεις επαρχίες του νομού Αργυροκάστρου. Βρίσκεται μεταξύ της επαρχίας Αργυροκάστρου και του νομού Μπεράτ. Η επαρχία καταλαμβάνει έκταση 817 τ.χλμ. και ο πληθυσμός της είναι 32.000 κάτοικοι. Πρωτεύουσα της επαρχίας είναι το Τεπελένι. Ένα μέρος του πληθυσμού ανήκει στην ελληνική μειονότητα. Μέρος επίσης του πληθυσμού της επαρχίας είναι Βλαχόφωνοι Έλληνες.
Επαρχία Πόγραδετς

thumb|200px|Επαρχία Πόγραδετς
Ο Νομός Πόγραδετς είναι ένας από τους τέσσερις νομούς της Περιφέρειας Κορυτσάς. Είναι ο βορειότερος από τους τέσσερις. Βρίσκεται στην περιοχή της Οχρίδας στα σύνορα της Αλβανίας με τη Βόρεια Μακεδονία. Ο νομός καταλαμβάνει έκταση 725 τ.χλμ. και ο πληθυσμός του είναι 71.000 κάτοικοι. Πρωτεύουσα του νομού είναι το Πόγραδετς
Επαρχία Κολόνιας

thumb|200px|Επαρχία Κολόνιας
Ο Νομός Κολόνιας είναι ένας από τους τέσσερεις νομούς της περιφέρειας Κορυτσάς. Βρίσκεται στα σύνορα της Αλβανίας με τους ελληνικούς νομούς Καστοριάς και Ιωαννίνων. Ο νομός καταλαμβάνει έκταση 805 τ.χλμ. και ο πληθυσμός του είναι 17.000 κάτοικοι. Πρωτεύουσα του νομού είναι η Ερσέκα, χτισμένη στις πλαγιές του Γράμμου σε υψόμετρο 1050 μέτρων.
Επαρχία Κορυτσάς

thumb|200px|Επαρχία Κορυτσάς
Η Επαρχία Κορυτσάς είναι μία από τις τέσσερις επαρχίες του ομώνυμου νομού. Βρίσκεται ανάμεσα στις υπόλοιπες επαρχίες του νομού και ανατολικά φτάνει μέχρι την Μεγάλη Πρέσπα. Η επαρχία καταλαμβάνει έκταση 2.180 τ.χλμ. (η μεγαλύτερη από τις τέσσερις επαρχίες του νομού) και ο πληθυσμός της είναι 142.909 κάτοικοι. Πρωτεύουσα της επαρχίας είναι η Κορυτσά. Ένα κομμάτι του πληθυσμού της επαρχίας ανήκει στην ελληνική μειονότητα
Μεσιέ 95

Ο Μεσιέ 95 (γνωστός και ως "Μ95" και "NGC 3351") είναι αστρογόνος ραβδωτός σπειροειδής γαλαξίας σε απόσταση περίπου 32 εκατομμυρίων ετών φωτός στον αστερισμό Λέων. Ανήκει στην ομάδα Μ96. Οι βραχίονές του σχηματίζουν ένα σπασμένο δακτύλιο.
Διαδιεργασιακή επικοινωνία

Διαδιεργασιακή επικοινωνία (αγγλ.: InterProcess Communication, IPC) ονομάζεται στην πληροφορική ένα σύνολο μηχανισμών που παρέχουν τα λειτουργικά συστήματα των ηλεκτρονικών υπολογιστών, οι οποίοι διευκολύνουν την ανταλλαγή δεδομένων και τον συγχρονισμό μεταξύ ταυτοχρόνως εκτελούμενων διεργασιών μέσω δομών δεδομένων του πυρήνα. Τέτοιοι μηχανισμοί είναι απαραίτητοι στα μοντέρνα λειτουργικά συστήματα όπου, χάρη στον μηχανισμό της εικονικής μνήμης, κάθε διεργασία έχει τον δικό της ιδιωτικό χώρο εικονικών διευθύνσεων στον οποίον έχει πρόσβαση μόνο αυτή και ο πυρήνας. Προκειμένου να υπάρχει μία στοιχειώδης "προστασία μνήμης" μεταξύ διαφορετικών διεργασιών, καμία διεργασία δεν έχει δικαίωμα ανάγνωσης ή εγγραφής στον χώρο διευθύνσεων των υπολοίπων. Αν λοιπόν χρειάζεται δύο διαφορετικές διεργασίες να επικοινωνήσουν μεταξύ τους ή να ανταλλάξουν δεδομένα, αυτό μπορεί να γίνει μόνο μέσω του συστήματος αρχείων (π.χ. μία διεργασία να γράψει ένα αρχείο και μία άλλη να το διαβάσει) ή μέσω μίας μεθόδου διαδιεργασιακής επικοινωνίας. Με το προγραμματιστικό μοντέλο των υποδοχών (sockets) οι διεργασίες οι οποίες επικοινωνούν μπορούν να εκτελούνται σε διαφορετικούς υπολογιστές που διασυνδέονται μέσω ενός δικτύου.

Σε πολλές περιπτώσεις ένα εκτελούμενο πρόγραμμα (η "μητρική" ή "γονική" διεργασία) δημιουργεί δευτερεύουσες ("θυγατρικές") διεργασίες ώστε να εκμεταλλευτεί πιθανά οφέλη από τον ταυτοχρονισμό. Με αυτόν τον τρόπο, σε ένα παράλληλο σύστημα οι υπολογισμοί που απαιτούνται από μία εφαρμογή μπορούν να κατανεμηθούν σε πολλαπλούς επεξεργαστές με τον καθένα να εκτελεί διαφορετική διεργασία, ενώ σε ένα σειριακό σύστημα αν μία διεργασία ανασταλεί (π.χ. σε μία κλήση συστήματος) καθώς περιμένει την απελευθέρωση ενός πόρου (π.χ. πρόσβαση στον σκληρό δίσκο) ή μία είσοδο από τον χρήστη), κάποια άλλη διεργασία μπορεί να συνεχίσει τους υπολογισμούς. Είναι φανερό επομένως ότι η διαδιεργασιακή επικοινωνία δεν είναι απαραίτητη μόνο για την ανταλλαγή δεδομένων μεταξύ ανεξάρτητων διεργασιών, αλλά και για τον συντονισμό στενά συνεργαζόμενων διεργασιών οι οποίες εκτελούνται παράλληλα, σε συστήματα πολλαπλών επεξεργαστών, ή ψευδοπαράλληλα, δηλαδή με ταχύτατη και διαφανή εναλλαγή πολλαπλών ταυτοχρόνως εκτελούμενων διεργασιών στον μοναδικό επεξεργαστή.
Ιωάννης Κουντουριώτης

Ο Ιωάννης Κουντουριώτης (1866 - 1933) ήταν Έλληνας πολιτικός και τραπεζίτης.
Δερμάπτερα

Τα Δερμάπτερα (Dermaptera) αποτελούν μια τάξη εντόμων. Mε κοινό όνομα λέγονται ψαλίδες. Η τάξη περιλαμβάνει παγκοσμίως επί 1800 είδη. 
Στη Ευρώπη αναφέρονται 83 είδη, στην Ελλάδα 17.
Το κοινό όνομα προέρχεται από το ζεύγος εξαρτημάτων στην οπίσθια άκρη του σώματος, που στα κοινά είδη μοιάζει κάπως με ψαλίδι.
Νεφέλη Ορφανού

Η Νεφέλη Ορφανού (Αθήνα 1948-) είναι Ελληνίδα ηθοποιός.
GoldSrc

Ένα επίπεδο επίδειξης της μηχανής GoldSrc δημιουργημένο από την Valve. Προοριζόταν να είναι το εισαγωγικό λογότυπο της εταιρείας στο "[[Half-Life]]", αλλά αντικαταστάθηκε με ένα απλό βίντεο στην τελική έκδοση του παιχνιδιού.

Η GoldSrc, ή Goldsource, είναι μια καινή ονομασία χρησιμοποιούμενη εσωτερικά από την Valve Software, αναφερόμενη στην τροποποιημένη μηχανή Quake η οποία βρίσκεται στον πυρήνα του παιχνιδιού βολών πρώτου προσώπου επιστημονικής φαντασίας "Half-Life" του 1998.

Η GoldSrc είναι μια τροποποιημένη έκδοση της βάσης κώδικα της μηχανής QuakeWorld, η οποία με τη σειρά της είναι μια ανεπτυγμένη εκδοχή της βάσης κώδικα της μηχανής Quake. Μερικές ελάσσονος σημασίας διορθώσεις από τη μηχανή του "Quake II" ενσωματώθηκαν καθώς αυτή αναπτυσσόταν. Η GoldSrc δύναται να αποδώσει δύο API − το OpenGL και το Direct3D.

Η διάδοχος της μηχανής GoldSrc είναι η μηχανή Source του "Half-Life 2".

Σήμερα η GoldSrc χρησιμοποιείται ακόμη από τους δημιουργούς. Η Nexon Corporation, για παράδειγμα, ανέπτυξε το "Counter-Strike Online" χρησιμοποιώντας την GoldSrc.
Μαρία του Κουσί

Η Μαρία του Κουσί ("Marie de Coucy", 1218 – 1285) ήταν βασίλισσα της Σκωτίας από τον γάμο της με τον βασιλιά Αλέξανδρο Β' της Σκωτίας. Ήταν κόρη του Ενγκερράνδου Γ’, λόρδου του Κουσί, και της τρίτης συζύγου του, Μαρίας, (1184 – 1267), βασίλισσας της Σκωτίας. 

Στις 15 Μαΐου 1239, παντρεύτηκε τον βασιλιά της Σκωτίας Αλέξανδρο Β’, με τον οποίο απέκτησε τον μελλοντικό βασιλιά της Σκωτίας Αλέξανδρο Γ’. Ο γάμος της χαρακτηρίζεται ως μια συμμαχία του στέμματος της Σκωτίας και της οικογένειας των Κουσί. 

Με τον θάνατο του συζύγου της (1249) επέστρεψε στην Πικαρδία, αλλά έκανε ταυτόχρονα και συχνές επισκέψεις στην Σκωτία. Πριν το 1257, παντρεύτηκε τον δεύτερο σύζυγο της, Ιωάννη της Βρυέννης, με τον οποίο δεν απέκτησε παιδιά.
Βάσια Τριφύλλη

Η Βάσια Τριφύλλη (ως Βασιλική Ελευθερίου, Αθήνα 1 Ιουνίου 1943-) είναι Ελληνίδα ηθοποιός.
Κρατικός Αερολιμένας Ακτίου

Ο Κρατικός Αερολιμένας Ακτίου (συντομογραφίες: IATA: PVK, ICAO: LGPZ, ΥΠΑ: ΚΑΑΚ) είναι αεροδρόμιο της περιοχής του Ακτίου της δημοτικής ενότητας Ανακτορίου του δήμου Ακτίου-Βόνιτσας Το αεροδρόμιο στη συντομογραφία του παραπέμπει στη γειτονική Πρέβεζα, ενώ βρίσκεται πολύ κοντά στο νησί της Λευκάδας, (και το οποίο κατά κόρον εξυπηρετεί), αποτελώντας πάντως γεωγραφικά και διοικητικά μέρος της περιφερειακής ενότητας Αιτωλοακαρνανίας.
Ιωάννα της Σκωτίας

H Ιωάννα της Σκωτίας ("Joan of England", 22 Ιουλίου 1210 – 4 Μαρτίου 1238) βασίλισσα της Σκωτίας (1221 - 1238) ήταν η μεγαλύτερη κόρη και τρίτο παιδί του Ιωάννη του ακτήμονα και της Ισαβέλλας του Ανγκουλέμ.
QWERTY

Ένα πληκτρολόγιο κουέρτι σε [[φορητός υπολογιστής|φορητό υπολογιστή]]
Το κουέρτι (QWERTY, προφορά IPA: ˈkwɝːti) είναι το πιο συνηθισμένο μοντέρνο σχήμα πληκτρολογίου για την αγγλική γλώσσα σε υπολογιστές και γραφομηχανές. Το όνομά του προέρχεται από τα πρώτα έξι γράμματα που βρίσκονται στην άκρα αριστερή μεριά της άνω γραμμής πλήκτρων του πληκτρολογίου. Το κουέρτι βασίστηκε σε ένα προηγούμενο σχήμα που είχε φτιάξει ο Κρίστοφερ Λάθαμ Σολς (Christopher Latham Sholes) το 1874 για τη γραφομηχανή Σολς και Γκλίντεν (Sholes and Glidden typewriter) και πουλήθηκε το ίδιο έτος στην εταιρία E. Remington and Sons, όταν πρωτοεμφανίστηκε στις γραφομηχανές. Το κουέρτι σχεδιάστηκε με σκοπό να μειώσει τις εμπλοκές πλήκτρων στη γραφομηχανή, και έγινε το κυρίαρχο σχήμα πληκτρολογίου με την επιτυχία της γραφομηχανής Remington 2 του 1878, και παραμένει σήμερα κυρίαρχο και στα ηλεκτρονικά πληκτρολόγια λόγω του φαινομένου δικτύων (network effect) αλλά και την έλλειψη σημαντικών πλεονεκτημάτων άλλων σχημάτων
Μπιρόλ Ουνέλ

Ο Μπιρόλ Ουνέλ ("Birol Ünel", 18 Αυγούστου 1961- 3 Σεπτεμβρίου 2020) ήταν Γερμανός ηθοποιός τουρκικής καταγωγής, του κινηματογράφου και του θεάτρου.
Μιχάλης Τούμπουρος

Ο Μιχάλης Τούμπουρος (Άρτα, 29 Σεπτεμβρίου 1959 - Καλαμάτα, 3 Μαρτίου 2010) ήταν Έλληνας πυρηνικός ιατρός, μουσικός, συνθέτης, στιχουργός και τραγουδιστής. 

Σπούδασε ιατρική στο Πανεπιστήμιο Αθηνών και ειδικεύτηκε στην πυρηνική ιατρική. Κατείχε δε, τον τίτλο του Διδάκτορα του Πανεπιστημίου Αθηνών. Εργαζόταν ως πυρηνικός ιατρός στην Καλαμάτα. Ήταν αυτοδίδακτος μουσικός και έγραφε στίχους και μουσική από το 1977. Συνεργάστηκε με ποικίλα μουσικά σχήματα στην Αθήνα. Το 1991, κέρδισε το 3ο βραβείο στο Φεστιβάλ Ελληνικού Τραγουδιού Καλαμάτας, που διοργάνωσε ο αξέχαστος Μάνος Χατζιδάκις, συμμετέχοντας με το τραγούδι «Μονολογώντας». Επί δέκα περίπου χρόνια ασχολήθηκε με τη μουσική θεάτρου και είχε γράψει μουσική για 12 περίπου θεατρικά έργα. Είχε τιμηθεί με το 1ο βραβείο μουσικής θεάτρου στο Φεστιβάλ της Καρδίτσας για το έργο «Τρωάδες» του Ευριπίδη (σκηνοθεσία Κώστας Κατσουλάκης, με το σχήμα «Θεατρική Διαδρομή Καλαμάτας» και στο φεστιβάλ της Καρδίτσας για το έργο "«Γέρμα»" (σκηνοθεσία Κώστας Κατσουλάκης) επίσης με τη «Θεατρική Διαδρομή». Το 2006 έλαβε μέρος στο Φεστιβάλ Τραγουδιού Θεσσαλονίκης με το μουσικό κομμάτι "«Άρωμα»". Ο Μιχάλης Τούμπουρος απεβίωσε αναπάντεχα σε τροχαίο στις 02:30 τα ξημερώματα στις 3 Μαρτίου 2010, όταν η μηχανή του εξετράπη της πορείας της και προσέκρουσε σε κολόνα.
Στιβ Λέο Μπέλεκ

Ο Στιβ Λέο Μπέλεκ είναι Καμερουνέζος ποδοσφαιριστής, γεννημένος στις 21 Φεβρουαρίου 1993 στη Γιαουντέ. Είναι γιος του παλαιού διεθνή Καμερουνέζου ποδοσφαιριστή Τόμας Λίμπιχ.
Ν.Ο. Ρεθύμνου

Ο Ναυτικός Όμιλος Ρεθύμνου είναι αθλητικός σύλλογος με προσανατολισμό στα υδάτινα σπορ, με έδρα το Ρέθυμνο της Κρήτης. Ιδρύθηκε το 1963 ως φίλαθλο σωματείο με σκοπό την ανάπτυξη των σωματικών και ψυχικών δυνάμεων και δεξιοτήτων των μελών του, με κύριο μέσο τα θαλάσσια αγωνίσματα. Σήμερα ο Ν.Ο. Ρεθύμνου διαθέτει τμήματα κολύμβησης και υδατοσφαίρισης.
Χαϊνί Ζορμπαλίκ

Με την τουρκική ονομασία Χαϊνί Ζορμπαλίκ, που σημαίνει "κακόπιστη αποστασία" χαρακτηρίστηκε εξαρχής στα επίσημα έγγραφα της Οθωμανικής Αυτοκρατορίας η Ελληνική Επανάσταση του 1821.

Με αυτή δε την ονομασία συνεχίζεται ν΄ αναφέρεται και σε πολλά σύγχρονα τουρκικά βιβλία ιστορίας η περίοδος εκείνη καθώς και με άλλους χαρακτηρισμούς, όπως: "Ανταρσία των Ραγιάδων" και "Απιστία κατά του ενδόξου Ισλαμισμού" εξ ου και ο τότε συνήθης χαρακτηρισμός των Ελλήνων εκ μέρους των Τούρκων ως άπιστοι που αφορά όχι τόσο προς το θρήσκευμα, που ήταν δεδομένο, όσο περισσότερο στην ανυπακοή προς την Υψηλή Πύλη.

Άξιο προσοχής είναι ότι ο χαρακτηρισμός "Χαϊνί Ζορμπαλίκ" δόθηκε σε αντίθεση με προγενέστερες επαναστάσεις των Ελλήνων, όπως εκείνη του Μοριά και της Δυτικής Ελλάδας, του 1769, που είχαν ονομαστεί "Χαρμπεντέ", ή εκείνη της Σμύρνης του 1798 που είχε χαρακτηριστεί με τη φράγκικη ονομασία "Ρεμπελιό".
Χόλσταϊν Κίελ

Η Χόλσταϊν Κίελ (γερμανικά: "Holstein Kiel") είναι γερμανικός αθλητικός σύλλογος από το Κίελο που ιδρύθηκε το 1900. Πιο γνωστή είναι η ποδοσφαιρική ομάδα, η οποία τώρα αγωνίζεται στην Γ΄ κατηγορία του γερμανικού πρωταθλήματος. Η έδρα της είναι το Χόλσταϊν-στάδιον, το οποίο με 15.034 θέσεων είναι το μεγαλύτερο σε χωρητικότητα στάδιο της πόλης. Η ομάδα έχει κατακτήσει 1 φορά το Γερμανικό Πρωτάθλημα ποδοσφαίρου 1912.

Τα χρώματά του Χόλσταϊν Κίελ είναι μπλε-άσπρο-κόκκινο και το ψευδώνυμο είναι "Die Störche" (οι πελαργοί).
Oracle Database

Το Oracle Database είναι λογισμικό διαχείρισης σχεσιακών βάσεων δεδομένων. Είναι δημιουργία και ιδιοκτησία της εταιρείας Oracle Corporation.

Το Oracle αποτελείται από ένα σύστημα κατανεμημένων διεργασιών. Υποστηρίζεται από διαφόρων τύπων servers, όπως π.χ. ο Apache. Το σύστημα διαχείρισης της βάσης μπορεί να φορτωθεί σε υπολογιστές που χρησιμοποιούν λειτουργικά συστήματα Linux, Windows, Solaris, κ.ά.
Βαβυλωνία

:"Το λήμμα αυτό αναφέρεται στην αρχαία χώρα. Για το θεατρικό έργο δείτε: Η Βαβυλωνία
Η Βαβυλωνία ήταν αρχαίο κράτος και πολιτιστική περιοχή με βάση τη νοτιοκεντρική Μεσοποταμία (σημερινό Ιράκ), όπου μιλούσαν την ακκαδική γλώσσα. Πήρε το όνομα της από την πρωτεύουσα και μεγαλύτερή της πόλη Βαβυλώνα. Η Βαβυλωνία αποτέλεσε θρησκευτικό, πολιτιστικό και πνευματικό κέντρο όλης της Μεσοποταμίας για περίπου δύο αιώνες φτάνοντας στην ύψιστη ακμή της επί βασιλείας Χαμουραμπί. Κατακτήθηκε πρώτα από τους Ασσύριους αλλά ανακτήθηκε από τον Ναβοπολάσσαρ (658 - 605 π.Χ.) ο οποίος ίδρυσε νέο κράτος που εξελίχθηκε σε μια παντοδύναμη και ένδοξη αυτοκρατορία (νέο-βαβυλωνιακή περίοδος) που έφτασε στο απόγειο της δόξας της επί της βασιλείας του Ναβουχοδονόσωρ Β' (605 - 562 π.Χ.). Στη συνέχεια καταλύθηκε οριστικώς από τον Πέρση βασιλιά Κύρο το 539 π.Χ. Από τότε η Βαβυλωνία δεν αποτέλεσε ξανά ανεξάρτητο κράτος ενώ η άλλοτε ένδοξη πρωτεύουσα της Βαβυλώνα καταστράφηκε ολοσχερώς από τον Πέρση βασιλιά Ξέρξη τον Α' σε μια προσπάθεια αποτίναξης του Περσικού ζυγού.
Μεσιέ 64

Ο Μεσιέ 64 (γνωστός και ως "Γαλαξίας Μαύρο Μάτι" και "NGC 4826") είναι ένας σπειροειδής γαλαξίας Σίφερτ τύπου 2 σε απόσταση περίπου 20 εκατομμυρίων ετών φωτός στον αστερισμό Κόμη Βερενίκης. Είναι ιδιαίτερα γνωστός για την λωρίδα σκόνης που καλύπτει τον λαμπρό πυρήνα του.
Κατερίνα Στανίση

Η Κατερίνα Στανίση (Νάουσα, 9 Φεβρουαρίου 1957) είναι Ελληνίδα τραγουδίστρια.
Τοκετός

thumb|right|300px|Το νεογνό μετά τον τοκετό.
Τοκετός είναι η διαδικασία κατά την οποία το βιώσιμο έμβρυο απομακρύνεται από το σώμα της μητέρας. Αποτελεί το τελευταίο στάδιο της εγκυμοσύνης. Ο φυσικός τοκετός ξεκινά αυθόρμητα μεταξύ της 37ης και της 42ης συμπληρωμένης εβδομάδας της κύησης. Η διάρκειά του εξαρτάται από αρκετούς παράγοντες, όπως το μέγεθος του εμβρύου, και είναι συνήθως ολίγων ωρών. Στον κολπικό τοκετό το παιδί γεννιέται συνήθως με κεφαλική προβολή. Υπό προϋποθέσεις μπορεί να προτιμάται η χειρουργική επέμβαση της καισαρικής τομής αντί του φυσιολογικού τοκετού.
Λάντσεστον Έλιοτ

left|thumb|"ο Λάντσεστον Έλιοτ σε επιστολόχαρτο του 1910"
Ο Λάντσεστον Έλιοτ (Launceston Elliot) (Ινδία 9 Ιουνίου 1874 - Μελβούρνη 8 Αυγούστου 1930) , ήταν Βρετανός αθλητής και Ολυμπιονίκης ο πρώτος Βρετανός που κατέκτησε Ολυμπιακό μετάλλιο. 

Γεννήθηκε στην Ινδία και καταγόταν από αριστοκρατική οικογένεια της Σκωτίας . Ο προγονός του 4ος κόμης του Μίντο υπηρέτησε ως αντιβασιλέας της Ινδίας (1905-10), ο παππούς του Σερ Τσαρλς Έλιοτ ήταν κυβερνήτης της Αγίας Ελένης, και ο πατέρας του υπηρέτησε ως δικαστής στην ινδική Δημόσια Διοίκηση. Το 1887 η οικογένεια Έλιοτ επέστρεψε στην Αγγλία και εγκαταστάθηκαν σε αγρόκτημα στο Έσσεξ, ο Λάντσεστον τότε ήταν 14 ετών κι έβλεπε για πρώτη φορά την Αγγλία. Ασχολήθηκε με τον αθλητισμό και το 1891 πήρε μέρος σε αγώνες το 1894 ήταν πρώτος σε αγώνες στο Γουεντμίνστερ. 

Ο Έλιοτ αποφάσισε να πάρει μέρος στους Ολυμπιακούς αγώνες του 1896 στην Αθήνα όπου και κατέκτησε τρία μετάλλια στην άρση βαρών. Ήταν πρώτος και χρυσός Ολυμπιονίκης στην άρση βαρών με το ένα χέρι όπου σήκωσε 71 κιλά, δεύτερος ήταν στην άρση βαρών με τα δύο χέρια σηκώνοντας 111,5 κιλά όσα και ο πρώτος Βίγκο Γιένσεν. Στην Ελληνορωμαϊκή πάλη ήταν τρίτος Ολυμπιονίκης έχοντας αποκλειστεί από τον Καρλ Σούμαν, πήρε μέρος χωρίς να διακριθεί στα 100 μ. και στην αναρρίχηση επί κάλω. 

Πήρε μέρος και στους Ολυμπιακούς αγώνες του 1900 στη δισκοβολία όπου ήταν ενδέκατος. Στην Αγγλία έπαιρνε μέρος αρχικά σε ερασιτεχνικά πρωταθλήματα και από το 1905 σε επαγγελματικά. Σταματώντας τον αθλητισμό ασχολήθηκε με την φάρμα του στην Αγγλία και το 1923 μετοίκησε στην Μελβούρνη όπου πέθανε το 1930 από καρκίνο της σπονδυλικής στήλης.
Ότο Χέρσμαν

Ο Ότο Χέρσμαν (Otto Herschmann) (Βιέννη 4 Ιανουαρίου 1877 - Πολωνία, 17 Ιουνίου 1942) ήταν Αυστριακός ολυμπιονίκης της κολύμβησης. 

Ο Χέρτσμαν κατέκτησε δύο μετάλλια σε δύο διαφορετικές Ολυμπιάδες για την Αυστρία. Στους Α' Ολυμπιακούς αγώνες του 1896 στην Αθήνα πήρες μέρος στην κολύμβηση. Ήταν τρίτος ολυμπιονίκης στα 100 μ. ελεύθερο πίσω από τους Χάγιος και Χωραφά, οι αγώνες είχαν γίνει στη Ζέα. Πήρε μέρος και στους Ολυμπιακούς αγώνες του 1912 στην Στοκχόλμη στο ομαδικό της σπάθης με την εθνική ομάδα όπου ήταν δεύτερος Ολυμπιονίκης. Την εποχή εκείνη ήταν πρόεδρος της Αυστριακής Ολυμπιακής επιτροπής και βουλευτής στο Αυστριακό κοινοβούλιο. 

Μετά την κατάληψη της Αυστρίας από τα Γερμανικά στρατεύματα και λόγω της εβραϊκής του καταγωγής συνελήφθη στη Βιέννη στις 14 Ιανουαρίου 1942. Στάλθηκε αρχικά στο στρατόπεδο συγκέντρωσης του Σομπιμπόρ και μετά στο Izbica όπου και πέθανε το ίδιο έτος.
Φέρντιναντ Ζάουερμπρουχ

thumb|right|150px|Ο Φέρντιναντ Ζάουερμπρουχ σε γερμανικό γραμματόσημο προς τιμή του
Ο Ερνστ Φέρντιναντ Ζάουερμπρουχ ("Ernst Ferdinand Sauerbruch", 3 Ιουλίου 1875 - 2 Ιουλίου 1951) ήταν Γερμανός γιατρός και από τους σημαντικότερους χειρουργούς του πρώτου μισού του 20ού αιώνα.
Πάουλ Νόιμαν

Ο Πάουλ Νόιμαν (Paul Neumann) (Βιέννη, 13 Ιουνίου 1875 - 9 Φεβρουαρίου 1932) ήταν Αυστριακός αθλητής της κολύμβησης και Ολυμπιονίκης.

Γεννήθηκε στην Βιέννη και ο πατέρας ήταν γνωστός γιατρός. Aσχολήθηκε από μικρή ηλικία με την κολύμβηση. Το 1894 νίκησε για πρώτη φορά στο αυστριακό πρωτάθλημα κολύμβησης στα 500 μέτρα ελευθέρας. Το 1896 πήρε μέρος στους Α' Ολυμπιακούς αγώνες της Αθήνας όπου ήταν χρυσός ολυμπιονίκης στα 500 ελευθέρας με δεύτερο τον Πεπανό, με χρόνο 8.12.6" .

Αμέσως μετά τους Ολυμπιακούς αγώνες μετανάστευσε στις ΗΠΑ για να σπουδάσει στην Γερμανική ιατρική ακαδημία του Σικάγο . Ταυτόχρονα συνέχισε να ασχολείται με την κολύμβηση ως αθλητής συλλόγου του Σικάγο και το 1897 έκανε παγκόσμιο ρεκόρ στα 2, 3 και 5 μίλια ελευθέρας κολύμβησης. Την ίδια χρονιά κέρδισε πρώτες νίκες στο αμερικανικό αλλά και στο καναδικό πρωτάθλημα κολύμβησης. Το 1897 πήρε μετεγγραφή στο Πανεπιστήμιο της Πενσυλβάνια όπου έπαιξε και πόλο στην ομάδα του πανεπιστημίου. Πήρε το πτυχίο του στην ιατρική κι έκανε και διδακτορικό στη φιλοσοφία. Το 1898 ήταν πρώτος στις 880 γιάρδες ελευθέρας κολύμβησης στο καναδικό πρωτάθλημα και αναδείχθηκε πρωταθλητής στο αμερικανικό πανεπιστημιακό πρωτάθλημα στα 400 μ. ελευθέρας στις 880 γιάρδες ελευθέρας και στο ένα μίλι.

Το 1986 έγινε μέλος της Διεθνούς Αίθουσας της Δόξας της Κολύμβησης (International Swimming Hall of Fame) ως πρωτοπόρος κολυμβητής.
Ανδρέας Λέκκας

Ο Ανδρέας Λέκκας (1922-2005) υπήρξε Έλληνας ποδοσφαιριστής που αγωνιζόταν στον Πανιώνιο.
Άντολφ Σμαλ

Ο Άντολφ Σμαλ (Felix Adolf Schmal, Ντόρτμουντ, 18 Σεπτεμβρίου 1872 - Σάλτσμπουργκ, 28 Αυγούστου 1919) ήταν Αυστριακός οπλομάχος και ποδηλάτης, Ολυμπιονίκης το 1896.
Τάσος Χατζής

thumb|right|Τάσου Χατζή: «Περιστέρι,κοράκι,ήλιος» (Χαρακτικό)
Ο Τάσος Χατζής (31 Οκτωβρίου 1927 – 15 Σεπτεμβρίου 1994) ήταν Έλληνας ζωγράφος και χαράκτης.
Κώστας Φέρρης

Ο Κώστας Φέρρης (Κάιρο, 18 Απριλίου 1935) είναι Έλληνας σκηνοθέτης, θεατρικός συγγραφέας, σεναριογράφος, μουσικός παραγωγός, θεωρητικός του κινηματογράφου, δημοσιογράφος, τηλεοπτικός παρουσιαστής, και ενίοτε... ηθοποιός και τραγουδιστής!
Σκάλες Ποτέμκιν

thumb|right|350px|Οι Σκάλες Ποτέμκιν

Οι Σκάλες Ποτέμκιν (ουκρανικά: Потьомкінські сходи, μεταγραφή: "Ποτιόμκινσκι σχόντι", ρωσικά: Потёмкинская лестница, μεταγραφή: "Ποτιομσκίνσκαγια λιέστνιτσα") βρίσκονται στην Οδησσό της Ουκρανίας και αποτελούν το πιο ιστορικό σύμβολο της πόλης. Οι σκάλες ξεκινούν από την παλιά πόλη και το δενδρόφυτο πεζόδρομο Πριμόρσκι Μπουλβάρ (ουκρανικά: Пріморскій бульвар, ρωσικά: Приморский бульвар) - όπου διάσημοι επισκέπτες και κάτοικοι της Οδησσού, όπως ο Πούσκιν, ο Γκόγκολ και ο Τσέχωφ, απολάμβαναν τον περίπατό τους - και κατηφορίζουν τη λοφοπλαγιά, καταλήγοντας στην προκυμαία και το λιμάνι της Οδησσού.
Άντονι Κουίν

Ο Άντονι Κουίν στον ρόλο του Ζορμπά από το ομώνυμο μυθιστόρημα του [[Νίκος Καζαντζάκης|Νίκου Καζαντζάκη]].
Ο Άντονι Κουίν (Άντονυ Κουίν) (αγγλικά: "Anthony Quinn", 21 Απριλίου 1915 – 3 Ιουνίου 2001) ήταν μεξικανο-ιρλανδικής καταγωγής Αμερικανός ηθοποιός βραβευμένος με Όσκαρ. Ο διασημότερος ρόλος του ήταν αυτός του Ζορμπά, στην ομώνυμη ταινία του Μιχάλη Κακογιάννη "Αλέξης Ζορμπάς" (1964), ενώ πρωταγωνίστησε, μεταξύ άλλων, στις ταινίες "Λώρενς της Αραβίας" (Lawrence Of Arabia, 1962), "Τα Κανόνια του Ναβαρόνε" (The Guns Of Navarone, 1961) και "Λα Στράντα" (La Strada, 1954). Γεννήθηκε στην πόλη Τσιουάουα του Μεξικού το 1915 και μεγάλωσε στο Λος Άντζελες.Εμφανίστηκε σε περισσότερες από 150 ταινίες σε διάστημα 50 ετών και βραβεύτηκε με Όσκαρ Β' Ανδρικού Ρόλου το 1952 στην ταινία "Βίβα Ζαπάτα" (Viva Zapata!) ως συμπρωταγωνιστής του Μάρλον Μπράντο. Παρόμοια τιμητική διάκριση έλαβε τέσσερα χρόνια αργότερα και για την ερμηνεία του στο ρόλο του ζωγράφου Πολ Γκογκέν στο φιλμ "Η ζωή ενός ανθρώπου" (Lust For Life, 1956).

Ο ρόλος του Αλέξη Ζορμπά, συμπρωταγωνιστώντας με τους Άλαν Μπέιτς και Ειρήνη Παππά, που ερμήνευσε το 1963 παρέμεινε ο πλέον αξιομνημόνευτός του. Τον ίδιο ρόλο ερμήνευσε και σε θεατρική παράσταση στο Μπρόντγουεϊ το 1984. Ο Κουίν ξεκίνησε την καλλιτεχνική του πορεία το 1936 με την ταινία "Λόγια (Paroles)" και μετά συνέχισε με την ταινία "Γαλαξίας". Το 1937 παντρεύτηκε την Κάθριν ντε Μίλ, κόρη του παραγωγού και σκηνοθέτη Σέσιλ Ντε Μιλ ενώ στη συνέχεια ασχολήθηκε με το θέατρο και γνώρισε την επιτυχία με την ερμηνεία του στο έργο "Λεωφορείον ο πόθος" του Τένεσι Ουίλιαμς. Από τους γάμους του και τους διάφορους κατά καιρούς ερωτικούς δεσμούς του ο ηθοποιός απέκτησε συνολικά 13 παιδιά. Πέραν της υποκριτικής, ο Άντονι Κουίν ασχολήθηκε σε ερασιτεχνικό επίπεδο με τη ζωγραφική. Πέθανε στη Βοστώνη το 2001.
Στύση

thumb|right|300px|Το ανθρώπινο πέος σε έξι στάδια, από την κατάσταση πλήρους χαλάρωσης έως τη στύση.

Στύση (κλινικά: η στύση του πέους) είναι ένα φυσιολογικό φαινόμενο στο οποίο το πέος γίνεται σταθερό, γεμάτο και διευρυμένο. Η στύση του πέους είναι το αποτέλεσμα σύνθετης αλληλεπίδρασης ψυχολογικών, νευρικών, αγγειακών και ενδοκρινικών παραγόντων και συχνά συνδέεται με σεξουαλική διέγερση ή σεξουαλική έλξη, αν και οι στύσεις μπορούν επίσης να είναι αυθόρμητες. Το σχήμα, η γωνία και η κατεύθυνση μιας στύσης ποικίλλουν σημαντικά στους ανθρώπους. 

Από την άποψη της φυσιολογίας, η στύση προκαλείται από την παρασυμπαθητική διαίρεση του αυτόνομου νευρικού συστήματος, προκαλώντας αύξηση των επιπέδων νιτρικού οξειδίου ( αγγειοδιασταλτικού ) στις δοκιδωτές αρτηρίες και τους λείους μύες του πέους. Οι αρτηρίες διαστέλλονται προκαλώντας τμήματα του πέους να γεμίσουν με αίμα. Ταυτόχρονα οι μύωνες συμπιέζουν τις φλέβες των σηραγγωδών σωμάτων και περιορίζουν την έξοδο και την κυκλοφορία αυτού του αίματος. Η στύση υποχωρεί όταν η παρασυμπαθητική δραστηριότητα μειώνεται στην αρχική τιμή. 

Ως απόκριση του αυτόνομου νευρικού συστήματος, η στύση μπορεί να προκύψει από μια ποικιλία ερεθισμάτων, συμπεριλαμβανομένης της σεξουαλικής διέγερσης, και ως εκ τούτου δεν είναι εντελώς υπό συνειδητό έλεγχο. Οι στύσεις κατά τη διάρκεια του ύπνου ή κατά την εγρήγορση είναι γνωστές ως νυκτερινή στύση. Η απουσία νυκτερινής στύσης χρησιμοποιείται συνήθως για να γίνει διάκριση μεταξύ φυσικών και ψυχολογικών αιτιών της στυτικής δυσλειτουργίας και της ανικανότητας . 

Η κατάσταση ενός πέους που είναι εν μέρει - αλλά όχι πλήρως - σε στύση (δεν είναι όρθιο), είναι μερικές φορές γνωστή ως μερική στύση.
Πιπεραζίνη

thumb|140px|Πιπεραζίν
thumb|200px|Πιπεραζίνη
Η πιπεραζίνη είναι λευκή, κρυσταλλική οργανική ένωση που αποτελείται από εξαμελή δακτύλιο άνθρακα, που περιέχει δυο άτομα αζώτου σε απέναντι (-π-) θέσεις. Στη φύση απαντά στη μορφή μικρών υγροσκοπικών κρυστάλλων με αλατούχα γεύση.
Πήλιος Γούσης

Ο Πήλιος Γούσης, ή Γούσιας, ή Πηλιογούσης, ήταν Σουλιώτης πολεμιστής, που έμεινε στην ιστορία ως προδότης του Σουλίου λίγο πριν την Ελληνική Επανάσταση του 1821. 

* Βάσω Δ. Ψιμούλη, "Σούλι και Σουλιώτες", Κέντρο Νεοελληνικών Ερευνών Εθνικού Ιδρύματος Ερευνών, Αθήνα 1998, αρ. 68. ISBN 960-7916-02-6
Λάμπρος Γούσης

Ο Λάμπρος Γούσης ο επιλεγόμενος και «"Ρεγγίνας"» ήταν Σουλιώτης οπλαρχηγός. Διακρίθηκε σ΄ όλους του αγώνες των Σουλιωτών κατά του Αλή Πασά. 

Μετά την 3η εκστρατεία αυτού και τη συνθηκολόγηση των Σουλιωτών (1803), εκπατρίστηκε στη Κέρκυρα όπου και υπηρέτησε στα τάγματα που δημιούργησαν οι Γάλλοι και στη συνέχεια υπηρέτησε στα τάγματα του Βασιλέως της Νάπολης, εξ ου και έλαβε από τους συμπατριώτες του το παρωνύμιο «Ρεγγίνας».

Μετά τον θάνατο του Αλή Πασά επέστρεψε και εκπαιδευμένος πλέον στη στρατιωτική τακτική συγκρότησε αμέσως ιδιαίτερο σώμα από Σουλιώτες και αγωνίσθηκε για την απελευθέρωση στη Στερεά Ελλάδα. Μετά τη πτώση του Μεσολογγίου ήρθε στην Αττική, λαμβάνοντας μέρος σε πολλές μάχες και ειδικότερα στη πολιορκία της Αθήνας. Κατά τη διάρκεια αυτών των αγώνων είχε τραυματισθεί κατ΄ επανάληψη.

Μετά την απελευθέρωση προάχθηκε σε ταξίαρχο. Με την έλευση του Βασιλέως Όθωνα αμείφθηκε με το χαλκό αριστείο του αγώνος και λογίσθηκε υπολοχαγός.
Subaru Stella

Το Subaru Stella είναι ένα αυτοκίνητο πόλης, που παράγεται από την ιαπωνική αυτοκινητοβιομηχανία Subaru (μέλος του ομίλου Subaru Corporation) από τον Ιούνιο του 2006, ενώ τον Μάιο του 2011 κυκλοφόρησε η δεύτερη γενιά του μοντέλου Διατίθεται αποκλειστικά στην Ιαπωνία, άρα κατά συνέπεια κατασκευάζεται μόνο σε δεξιοτίμονη έκδοση.
Panopticon

"Morals reformed— health preserved — industry invigorated — instruction diffused — public burthens lightened — Economy seated, as it were, upon a rock — the gordian knot of the poor law not cut, but untied — all by a simple idea in Architecture!"

(Τζέρεμι Μπένθαμ (Jeremy Bentham), "Panopticon. In Miran Bozovic (ed.), 
The Panopticon Writings", London: Verso, 1995, 29-95.)
Το Πανοπτικό είναι τύπος κτιρίου-φυλακής που σχεδιάστηκε από τον Άγγλο φιλόσοφο και κοινωνιολόγο Τζέρεμι Μπένθαμ το 1785. Η ιδέα του σχεδιασμού επιτρέπει την συνεχή επίβλεψη (-opticon) όλων ( pan-) των κρατουμένων.

Η αρχή του διαχωρισμού του χώρου σε ατομικά κελιά εφαρμόζεται για πρώτη φορά στη φυλακή του Ghent το 1775. Η πρώτη, ωστόσο, ολοκληρωμένη αρχιτεκτονική έκφραση των πειθαρχικών μεθόδων και τακτικών είναι το Πανοπτικό του Τζέρεμι Μπένθαμ, το οποίο παρουσιάστηκε στο κοινό το 1791.

Το Πανοπτικό μπορεί να χρησιμοποιηθεί «[…] χωρίς εξαίρεση, σε όλες τις εγκαταστάσεις στις οποίες ένας αριθμός ανθρώπων θα τεθεί υπό επιτήρηση σε έναν χώρο όχι πολύ μεγάλο για να καλυφθεί από κτήρια. Όσο διαφορετικός ή αντίθετος και να είναι ο σκοπός: είτε για να τιμωρηθούν οι αδιόρθωτοι, να φυλαχθούν οι άφρονες, να αναμορφωθούν οι φαύλοι, να επιβεβαιωθούν οι ύποπτοι, να εργαστούν οι άεργοι, να διατηρηθούν οι αβοήθητοι, να τύχουν περίθαλψης οι άρρωστοι, είτε για να διδαχθούν οι πρόθυμοι σε κάθε κλάδο της βιομηχανίας, ή να εκπαιδευτεί η ανερχομένη γενιά στο δρόμο της εκπαίδευσης: με μια λέξη, είτε να εφαρμοστεί στους αιώνιους φυλακισμένους στο δωμάτιο του θανάτου είτε στους προφυλακισμένους που περιμένουν τη δίκη είτε σε αναμορφωτήρια είτε σε κάτεργα είτε σε βιοτεχνίες είτε σε τρελοκομεία, είτε σε νοσοκομεία είτε σε σχολεία».
Γεώργιος Παπούλιας

Ο Γεώργιος Παπούλιας (1927 - 2009) ήταν πρέσβης και Υπουργός Εξωτερικών της Ελλάδας.
Μετάδοση δεδομένων

Μετάδοση δεδομένων, είναι η φυσική μεταφορά των δεδομένων σε απόσταση (ψηφιακή ροή bit) από σημείο-προς-σημείο ή από σημείο σε πολλά σημεία (point-to-multipoint) χρησιμοποιώντας ένα μέσο μετάδοσης. Παραδείγματα τέτοιων μέσων μετάδοσης είναι σύρματα χαλκού, οπτικές ίνες, ασύρματα μέσα επικοινωνίας, και μέσα αποθήκευσης. Τα δεδομένα μεταφέρονται χρησιμοποιώντας είτε ηλεκτρομαγνητική ακτινοβολία, ηλεκτρικά σήματα (μεταβολές τάσης), ραδιοκύματα, μικροκύματα ή υπέρυθρη ακτινοβολία.

Το είδος δεδομένων που μπορούν να μεταδοθούν μπορεί να ανήκουν σε συνεχόμενο πεδίο τιμών - να είναι δηλαδή αναλογικά σήματα, είτε να έχουν διακριτές τιμές, να είναι ψηφιακά σήματα.

Κατηγορία:Μετάδοση δεδομένων
Κατηγορία:Δίκτυα υπολογιστών
Ρουθ Κλίγκμαν

Η Ρουθ Κλίγκμαν (Ruth Kligman, 25 Ιανουαρίου 1930 - 1η Μαρτίου 2010) ήταν Αμερικανίδα ζωγράφος.Γεννήθηκε στο Νιούαρκ του Νιού Τζέρσεϊ. Υπήρξε μοντέλο αλλά και σύντροφος διαφόρων διασήμων άλλων ζωγράφων, ενώ υπήρξε σύζυγος του Ισπανού ζωγράφου Κάρλος Σανσεγούνδο. 

Το 1956, την περίοδο που ήταν μοντέλο αλλά και σύντροφος του Τζάκσον Πόλοκ, κατάφερε να γλιτώσει από το τροχαίο δυστύχημα στο οποίο σκοτώθηκε ο ζωγράφος. Αργότερα θα αφηγηθεί την περιπέτεια εκείνης της νύχτας στο βιβλίο της «Love Affair: A Memoir of Jackson Pollock» (1974)
Υπήρξε σύντροφος του Βίλεμ ντε Κούνινγκ, ο οποίος την απεικόνισε στο έργο του «Ruth's Zowie», ενώ πορτρέτα της έχουν δημιουργήσει και οι Ίρβινγκ Πεν και Ρόμπερτ Μάππλετχορπ. Ο Άντι Γουόρχολ την αναφέρει αρκετές φορές στα ημερολόγιά του, ενώ η ίδια είχε κάνει πρόταση γάμου στον Τζάσπερ Τζόουνς.

Εργαζόταν ως ζωγράφος στη Νέα Υόρκη, ενώ στα έργα της περιλαμβάνονται οι σειρές «Joan of Arc» και «Light and Demon».
Μάχη Κιλκίς-Λαχανά

Η Μάχη Κιλκίς-Λαχανά (19-21 Ιουνίου 1913) διεξήχθη μεταξύ ελληνικών και βουλγαρικών δυνάμεων κατά τη διάρκεια του Β' Βαλκανικού Πολέμου.
Ωδή του Χίλντεμπραντ

Η Ωδή του Χίλντεμπραντ (Hildebrandslied) είναι ένα λυρικό ποίημα συντεθειμένο κατά τον πρώιμο μεσαίωνα σε αρχαία άνω γερμανική, πρόγονο της σύγχρονης γερμανικής γλώσσας. Πραγματεύεται τη στιχομυθία ενός πατέρα με το γιο του, του Χίλντεμπραντ και του Χάντουμπραντ αντίστοιχα, οι οποίοι ετοιμάζονται να μονομαχήσουν χωρίς να γνωρίζουν τη συγγενική σχέση τους. 

Η Ωδή αποτελεί ένα από τα πρώτα δείγματα της γερμανικής λογοτεχνίας. Έχει διασωθεί έως σήμερα χάρη σε ένα χειρόγραφο του 9ου αιώνα, το οποίο ανακαλύφθηκε στην πανεπιστημιακή βιβλιοθήκη του Κάσσελ γύρω στο 1715.
Sukhoi Su-57

Το Sukhoi Su-57 (PAK FA) (Ρωσικά: Перспективный авиационный комплекс фронтовой авиации, "Perspektivny aviatsionny kompleks frontovoy aviatsii", κυριολεκτικά "Μελλοντικό Αεροπορικό Σύστημα Αεροπορίας Μετώπου") είναι το ρωσικό πρόγραμμα ανάπτυξης ενός μαχητικού 5ης γενιάς για τη Ρωσική Πολεμική Αεροπορία. Το παρόν πρωτότυπο της σειράς είναι το T-50.

Το συμβόλαιο για την ανάπτυξή του το κέρδισε η εταιρεία "Sukhoi" αλλά το ανέπτυξε και με την χρηματοδότηση των Ινδών που ενδιαφέρονται για το αεροσκάφος και έλαβαν μέρος στο πρόγραμμα. Ουσιαστικά το αεροσκάφος είναι η βάση του εγχειρήματος Sukhoi/HAL FGFA που διεκπεραιώνεται από κοινού με τις ενδιοαφερόμενες ινδικές εταιρείες.. Το πρωτότυπο εκτέλεσε την παρθενική του πτήση στις 29 Ιανουαρίου 2009, στην αεροπορική βάση του Κομσομόλσκ-να-Αμούρ, με δοκιμαστή πιλότο τον Σεργκέϊ Μπογκντάν. Διήρκεσε 45 λεπτά και κρίθηκε επιτυχής από τους υπευθύνους του προγράμματος. Η δεύτερη πτήση έγινε στις 6 Φεβρουαρίου και η τρίτη στις 12 Φεβρουαρίου.

Τον Ιούλιο του 2018 το Su-57 αποφασίστηκε να μην μπει σε μαζική παράγωγη σύμφωνα με ανακοίνωση του Ρώσου υφυπουργού άμυνας Γιουρι Μπορισοφ. Αυτό που αποφασίστηκε είναι να παραχθούν μόνο ορισμένα αεροσκάφη, 12 στον αριθμό, μέχρι να ξεπεραστούν τα διάφορα τεχνικά προβλήματα (ήταν υπό ανάπτυξη οι κινητήρες). Στις 25 Δεκεμβρίου 2020 τέθηκε επίσημα σε λειτουργία και είναι το τέταρτο επιχειρησιακό αεροσκάφος στον κόσμο, πέμπτης γενιάς, τεχνολογίας stealth, μετά τα F-22, F-35 και J-20.
NGC 3

O NGC 3 είναι ένας Φακοειδής γαλαξίας στους Ιχθύες. Είναι του τύπου S0. Έχει ένα δορυφόρο.
Νεοναζισμός

Η [[σβάστικα]], χαρακτηριστικό σύμβολο του Ναζισμού|εναλλ.=
Ο Νεοναζισμός αποτελείται από κοινωνικά και πολιτικά κινήματα, κυρίως μετά τη λήξη του Β' Παγκοσμίου Πολέμου, που έχουν ως κύριο στόχο την αναζωπύρωση και εφαρμογή της ιδεολογίας του Ναζισμού. Οι Νεοναζιστές αναζητούν να χρησιμοποιήσουν την ιδεολογία τους με σκοπό την διάδοση μίσους και επιθέσεων σε μειονότητες, ή μερικές φορές τη δημιουργία ενός φασιστικού καθεστώτος. Ο Νεοναζισμός είναι παγκόσμιο φαινόμενο, με οργανωμένη εκπροσώπηση σε πολλές χώρες και διεθνή δίκτυα. Δανείζεται στοιχεία από τη Ναζιστική ιδεολογία, συμπεριλαμβανόμενων ακροδεξιών, ρατσιστικών, ξενοφοβικών, ομοφοβικών, αντισημιτικών και αντικομουνιστικών στοιχείων, όπως το 4ο Ράιχ. Ένα κοινό χαρακτηριστικό του Νεοναζισμού είναι η άρνηση του ολοκαυτώματος και η χρήση Ναζιστικών συμβόλων, καθώς και οι συχνές αναφορές στον Αδόλφο Χίτλερ. 

Κάποιες Ευρωπαϊκές και Λατινοαμερικάνικες χώρες έχουν εφαρμόσει νόμους απαγόρευσης της έκφρασης υπέρ του Ναζισμού ή ρατσιστικών, αντισημιτικών και ομοφοβικών αντιλήψεων. Πολλά Ναζιστικά σύμβολα έχουν απαγορευθεί σε Ευρωπαϊκές χώρες (ειδικά στη Γερμανία) με σκοπό τον περιορισμό του Νεοναζισμού.
NGC 2

O NGC 2 είναι ένας σπειροειδής γαλαξίας σε απόσταση 314.6 εκατομμυρίων ετών φωτός στον αστερισμό Πήγασο. Βρίσκεται ελάχιστα νότια του NGC 1. Είναι ένας αμυδρός γαλαξίας με φαινόμενο μέγεθος 15.
NGC 4

O NGC 4 είναι ένας φακοειδής γαλαξίας στους Ιχθύες. Είναι του τύπου S0. Ανακαλύφθηκε στις 29 Νοεμβρίου 1864 από τον γερμανό αστρονόμο Άλμπερτ Μαρτ.
NGC 5

O NGC 5 είναι ελλειπτικός γαλαξίας σε απόσταση 212 εκατομμυρίων ετών φωτός από την Γη στον αστερισμό Ανδρομέδα. Ανακαλύφθηκε στις 21 Οκτωβρίου του 1881 από τον Γάλλο αστρονόμο Εντουάρ Ζαν-Μαρί Στεφάν (Édouard Jean-Marie Stephan).
Κάικος ποταμός

Ο Κάικος ποταμός ("Τουρκικά:Bakırçay") είναι ποταμός της Τουρκίας στην περιοχή της βορειοδυτικής Τουρκίας. Στην αρχαιότητα χώριζε τις περιοχές της Λυδίας και της Μυσίας.
Η προηγούμενη ονομασία του ήταν Ἀστραῖος.

Σχηματίζεται από δύο υδάτινα ρεύματα, τα οποία συμβάλλουν δυτικά της Τουρκικής πόλης Κιραγάτς. Στην συνέχεια ο ποταμός ρέει δυτικά και εκβάλλει στο Αιγαίο, στον Ελαιατικό κόλπο, βόρεια της αρχαίας πόλης Ελαίας. Κοντά στις όχθες του ήταν χτισμένη η Πέργαμος.
Κάυστρος ποταμός

Ο Κάυστρος ποταμός ("Τουρκικά:Küçük Menderes - Κιουτσούκ Μεντερές") είναι ποταμός της Τουρκίας στην περιοχή της Ιωνίας της Μικράς Ασίας. Πηγάζει δυτικά της Φιλαδέλφειας, κατευθύνεται δυτικά, διασχίζοντας μία κοιλάδα ανάμεσα στον Τμώλο και στα όρη Αϊδινίου (αρχαία Μεσωγίδα) και εκβάλλει στο Αιγαίο βόρεια της Εφέσου. Ο ποταμός έχει συνολικό μήκος 114 χιλιόμετρα.

Σήμερα το όνομα αυτό φέρει η συνοικία "Καΐστριο Πεδίο" ή αλλιώς "Καΐστρι", στους Αμπελοκήπους Θεσσαλονίκης. Οι Μικρασιάτες που εγκαταστάθηκαν στην περιοχή, δημιούργησαν ανάμεσα σε άλλες και τη συνοικία αυτή, που την ονόμασαν έτσι σε ανάμνηση των Πατρίδων τους που βρίσκονταν στην κοιλάδα του ποταμού Καΰστρου και την εγκατέλειψαν ως πρόσφυγες μετά τη Μικρασιατική Καταστροφή.
Καφέ Φλοριάν

Το Καφέ Φλοριάν (Caffè Florian), ένα από τα αρχαιότερα και παγκοσμίως γνωστά καφενεία της Ευρώπης και το πιο παλιό στην Ιταλία, βρίσκεται στην Πλατεία του Αγίου Μάρκου (Piazza San Marco) στη Βενετία, απέναντι από τη Βασιλική του Αγίου Μάρκου.
right|thumb|300px|Καφέ Φλοριάν: Εξωτερική άποψη
Tales of Monkey Island

Το Tales of Monkey Island είναι ένα βιντεοπαιχνίδι περιπέτειας που εκδόθηκε από την Telltale Games το 2009. Είναι το πέμπτο παιχνίδι της σειράς Monkey Island και κυκλοφόρησε 9 χρόνια μετά το "Escape from Monkey Island". Επίσης είναι το πρώτο "Monkey Island" που δεν δημιουργήθηκε από την LucasArts.
Κεντρικό Ινστιτούτο Αεροϋδροδυναμικής

thumb|250px|Το κτήριο του TsAGI
Το Κεντρικό Ινστιτούτο Αεροϋδροδυναμικής (ρωσ. Центра́льный аэрогидродинами́ческий институ́т, "ЦАГИ", αγγ. "TsAGI"). Ιδρύθηκε στη Μόσχα από τον Νικολάι Ζουκόφσκι πρωτοπόρο της Ρωσικής αεροπορίας τη 1 Δεκεμβρίου 1918.

Το 1935 νεα τμήματα του Ινστιτούτου μετεγκαταστάθηκαν στα περίχωρα της Μόσχας περιοχή η οποία αργότερα εξελίχθηκε στην πόλη Ζουκόφσκι η οποία αναφέρεται και ως «η αερόπολη της Σοβιετικής Ένωσης».
Ζώνη επικείμενης ανάπτυξης

Ο Λεβ Βιγκότσκι θεωρεί ότι το γνωστικό-μαθησιακό δυναμικό κάθε ατόμου μπορεί να πλουτιστεί με περιβαλλοντική συνδρομή. Tο παιδί κατέχει ένα συγκεκριμένο γνωστικό επίπεδο. Με τη διαμεσολάβηση του εκπαιδευτικού, των γονέων και των συνομηλίκων του το άτομο μπορεί με αλληλεπίδραση να οδηγηθεί σε ένα γνωστικό επίπεδο ανώτερο αυτού που από μόνο του κατέχει. H διαφορά ανάμεσα στο προϋπάρχον γνωστικό επίπεδο κι εκείνο που το παιδί θα κατακτήσει με καθοδήγηση, ονομάζεται Ζώνη επικείμενης ανάπτυξης (ΖΕΑ, Zone of proximal development, ZPD). Με άλλα λόγια Ζ.Ε.Α. είναι η διαφορά ανάμεσα σε αυτό που από μόνος μου μπορώ να πετύχω κι αυτό που θα κατακτήσω αν με βοηθήσουν. Η θεωρία αυτή βρίσκει εφαρμογή στην ομαδοσυνεργατική διδασκαλία και δίνει μια νέα διάσταση στη διδακτική και τη θεώρηση της γνωστικής ανάπτυξης του παιδιού.
Οι οπαδοί του Βιγκότσκι μίλησαν για την έννοια της διερεύνησης σε αντίθεση με τον όρο της επιτάχυνσης. Σύμφωνα με την αρχη της διερεύνησης δεν γίνεται να διδαχθεί κάτι που βρίσκεται έξω από τα όρια της Ζ.Ε.Α., επειδή το παιδί δεν είναι έτοιμο να το μάθει.
Μεσαιωνική Θερμή Περίοδος

thumb|300px|Διακύμανση της θερμοκρασίας του Βόρειου Ημισφαιρίου ως συνάρτηση του χρόνου, για μια περίοδο 2.000 ετών. Τα διαφορετικά χρώματα αντιστοιχούν σε διαφορετικές μελέτες για την έμμεση ανακατασκευή της θερμοκρασίας. Με μαύρο χρώμα παρουσιάζονται μετρήσεις που καταγράφηκαν σε μετεωρολογικούς σταθμούς.
Στη κλιματολογία και ειδικότερα στην ιστορία του κλίματος, με τον όρο Μεσαιωνική Θερμή Περίοδος, (ΜΘΠ, διεθνώς MWP), αλλιώς και Μεσαιωνικό Κλιματικό Βέλτιστο ή Μικρό Κλιματικό Βέλτιστο, χαρακτηρίζεται η χρονική περίοδος που εκτείνεται από το 750 μέχρι το 1250 μ.Χ. (1.200 – 700 cal BP), κατά την οποία το κλίμα παρουσίαζε ιδιαίτερα υψηλή θερμοκρασία σε πολλές περιοχές της Γης, συγκριτικά με προηγούμενες και νεότερες εποχές. Η κλιματολογική εκείνη αλλαγή σημειώθηκε την περίοδο του Μεσαίωνα, για αυτό και έχει αποδοθεί επίσημα ο χαρακτηρισμός «μεσαιωνική».

Έχουν εκφραστεί διαφωνίες ως προς την παγκοσμιότητα της μεσαιωνικής θερμής περιόδου, λαμβάνοντας υπόψη πως ο χρόνος των παρατηρούμενων αλλαγών διαφέρει σημαντικά ανά γεωγραφική περιοχή. Yποστηρίζεται πως σε μεγάλο βαθμό περιορίστηκε στην ευρύτερη περιοχή του Βόρειου Ατλαντικού. Άλλες εκτιμήσεις υποστηρίζουν πως υπήρξε παγκόσμιο φαινόμενο, χωρίς ωστόσο να αποφαίνονται οριστικά.

Συμπεράσματα για το κλίμα της μεσαιωνικής εποχής λαμβάνονται με διάφορους τρόπους μετρήσεων, ραδιοχρονολογήσεις, παρατηρήσεις πυρήνων πάγου και ιζημάτων σε ορισμένα σημεία της Γης, με κυρίαρχο σημείο τη θάλασσα των Σαργασσών. Διαφορετικές εκτιμήσεις της μέσης θερμοκρασίας του βόρειο ημισφαιρίου συγκλίνουν στο συμπέρασμα πως οι θερμοκρασίες από τον 11ο αιώνα έως τον 14ο αιώνα ήταν υψηλότερες κατά 0,2 °C, συγκριτικά με τις θερμοκρασίες του 15ου - 19ου αιώνα, αλλά μάλλον χαμηλότερες από αυτές στα μέσα του 20ού αιώνα . Από δενδροχρονολογήσεις σε 14 τοποθεσίες, στη Βόρεια Αμερική και την Ευρασία, η θέρμανση κατά την μεσαιωνική περίοδο βρέθηκε μεγαλύτερη κατά την περίοδο 950 - 1045. Όπως προκύπτει από άλλους υπολογισμούς που συνδυάζουν δεδομένα διαφορετικών μετρήσεων ποικίλων μεθόδων, η περίοδος μέγιστης θέρμανσης τοποθετείται χρονικά στο διάστημα 1000 - 1100, με θερμοκρασίες που πλησιάζουν εκείνες του 20ου αιώνα πριν το 1990. 

H ύπαρξη μεσαιωνικής θερμής περιόδου έχει χρησιμοποιηθεί ως επιχείρημα κατά της ερμηνείας της παγκόσμιας υπερθέρμανσης του 20ου αιώνα ως αποτέλεσμα της βιομηχανικής ανάπτυξης, με δεδομένο ότι εκείνη προηγήθηκε της βιομηχανικής επανάστασης. 

Μετά την Μεσαιωνική Θερμή Περίοδο ακολούθησε η λεγόμενη Μικρή Εποχή των Πάγων (ΜΕΠ), ειδικότερα από τον 13ο μέχρι τον 18ο αιώνα.
Citroën C2

Το Citroën C2 ήταν ένα αυτοκίνητο πόλης της κατηγορίας Β, που παρήχθη από τη γαλλική αυτοκινητοβιομηχανία Citroën, από τον Σεπτέμβριο του 2003 έως τον Νοέμβριο του 2009. Συνολικά κατασκευάστηκαν 640.000 αντίτυπα σειράς C2 κατά τη διάρκεια των 6 ετών παραγωγής του, όλα στο Ωλνέ-σου-Μπουά (Aulnay-sous-Bois), προάστειο του Παρισιού.Τελικώς, αντικαταστάθηκε έμμεσα στις αρχές του 2010 από το κάπως πιο πολυτελές και λίγο ακριβότερο Citroën DS3 για να εξαλείψουν την κόντρα που είχε η βιομηχανία με τα μοντέλα Corsa λογο καλύτερη ροπής.
Escape from Monkey Island

Το Escape from Monkey Island είναι βιντεοπαιχνίδι περιπέτειας του 2000 που αναπτύχθηκε και διανεμήθηκε από την LucasArts. Είναι το 4ο παιχνίδι της σειράς και το πρώτο που χρησιμοποίησε τρισδιάστατα γραφικά. Το προηγούμενο παιχνίδι της σειράς ήταν το "The Curse of Monkey Island" (1997) και το επόμενο το "Tales of Monkey Island" (2009).


Κατηγορία:Monkey Island
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια point-and-click
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του 2000
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια της LucasArts
Έντουαρντ Μπέλτσερ

Ο σερ Έντουαρντ Μπέλτσερ ("Sir Edward Belcher", 27 Φεβρουαρίου 1799 - 18 Μαρτίου 1877) ήταν Βρετανός θαλασσοπόρος, εξερευνητής και ναύαρχος του Βρετανικού Βασιλικού Ναυτικού.

Γεννήθηκε στο Χάλιφαξ της Νέας Σκωτίας στον (Καναδά) το 1799 και το 1812 κατατάχθηκε στο Βασιλικό Ναυτικό. Διατέλεσε μέλος της αποστολής στον Ειρηνικό ωκεανό και στον Βερίγγειο πορθμό υπό τον Φρέντερικ Μπίτσεϊ τον οποίον και διαδέχθηκε στη συνέχεια στις εξερευνήσεις του και ακτογραφήσεις της Αφρικής. Επισκέφθηκε τα αρχιπελάγη της Ινδονησίας, της Κίνας, το Χονγκ Κονγκ, την Κορέα και την Ιαπωνία.

Το 1852 ανέλαβε αρχηγός της αποστολής στο Βόρειο Πόλο προς αναζήτηση του σερ Τζον Φράνκλιν. Στην επιχείρηση εκείνη που ήταν τελικά καταστρεπτική εγκατέλειψε στους πάγους τα τέσσερα από τα πέντε πλοία της ομάδας που διοικούσε. Για αυτό το γεγονός αθωώθηκε στη δίκη που ακολούθησε.

Το 1867 έγινε βαρώνος λαμβάνοντας τον τίτλο του ιππότη του Μπαθ και το 1872 προήχθη σε ναύαρχο. Πέθανε το 1877 στο Λονδίνο.
Χέλιαντ

Το Χέλιαντ (Heliand) είναι θρησκευτικό επικό ποίημα, γραμμένο στην αρχαία σαξονική γλώσσα κατά την περίοδο της Καρολίγγειας Αναγέννησης. Αποτελεί διασκευή των Ευαγγελίων και σκοπός του ήταν να αφηγηθεί τη ζωή του Ιησού στους γερμανικούς λαούς με την οικεία μορφή της σάγκας. Με μέγεθος περίπου 6.000 στίχων, στους οποίους δεσπόζει το χαρακτηριστικό παρηχητικό μέτρο της μεσαιωνικής γερμανικής λογοτεχνίας, είναι το μεγαλύτερο γνωστό έργο σε αρχαία σαξονική.

Συντέθηκε στη Γερμανία στις αρχές του 9ου αι. και η δημοφιλία του μαρτυράται από τα τουλάχιστον τέσσερα διαφορετικά χειρόγραφα που έχουν διασωθεί: ένα με εκτεταμένα (Μόναχο) και δύο με μικρά αποσπάσματα (Βατικανό, Πράγα) στην πρωτότυπη γλώσσα, καθώς και ένα που περιέχει σχεδόν ακέραιο το ποίημα σε αγγλική μετάφραση του 10ου αιώνα (Βρετανικό Μουσείο). Ο συγγραφέας είναι άγνωστος, αλλά εκτιμάται πως πρόκειται για τον ίδιο που μετέφρασε την ίδια εποχή στα σαξονικά το βιβλίο της Γένεσης. 

Το κυρίως κείμενο πρωτοτυπώθηκε το 1705, ενώ η εισαγωγή του (γραμμένη κατά παραγγελία είτε του Λουδοβίκου του Ευσεβούς είτε του Λουδοβίκου της Βαυαρίας) είχε τυπωθεί ήδη από το 1562 από τον Κροάτη λουθηρανό Ματίγια Φλάτσιτς. Η πρώτη πλήρης σύγχρονη έκδοση του έργου έγινε το 1830 από το φιλόλογο Γιόχαν Αντρέας Σμέλερ. Αυτός του έδωσε και τον τίτλο "Χέλιαντ", δηλ. «σωτήρας» στα αρχαία σαξονικά.
Μπούντεσταγκ

Το Μπούντεσταγκ (γερμανικά Bundestag, , επίσης γνωστό ως Ομοσπονδιακή Συνεδρίαση ή Ομοσπονδιακό Κοινοβούλιο ή Ομοσπονδιακή Βουλή) είναι ομοσπονδιακό νομοθετικό σώμα στη Γερμανία. Πρακτικά η Γερμανία κυβερνάται από ένα διθάλαμο νομοθετικό σώμα, στο οποίο το Bundestag λειτουργεί ως η Κάτω Βουλή και το Bundesrat (Ομοσπονδιακό Συμβούλιο) ως η Άνω Βουλή. Το Bundestag ιδρύθηκε με τον Γερμανικό Βασικό Νόμο του 1949, ως διάδοχος του προγενέστερου Ράιχσταγκ. Ο Βόλφγκανγκ Σόιμπλε είναι ο σημερινός Πρόεδρος του Bundestag.
Γιάννης Βαρδινογιάννης

Ο Γιάννης Βαρδινογιάννης (1962) είναι Έλληνας μεγαλοεπιχειρηματίας, εφοπλιστής και αντιπρόεδρος του ομίλου Βαρδινογιάννη. Υπήρξε μεγαλομέτοχος της ΠΑΕ Παναθηναϊκός.
Δημήτριος Αργυρίου

Ο Δημήτριος Αργυρίου ήταν, οπλαρχηγός της Ελληνικής Επανάστασης του 1821 από το Βάβδο Χαλκιδικής.
Νόρμπερτ Λάμμερτ

Ο Νόρμπερτ Λάμμερτ (γεννημένος 16 Νοεμβρίου 1948 στο Μπόχουμ) είναι Γερμανός πολιτικός του κόμματος (Χριστιανοδημοκρατική Ένωση της Γερμανίας (CDU). Είναι Πρόεδρος του Bundestag, του Γερμανικού Κοινοβουλίου, από το 2005. 

Μετά τις ομοσπονδιακές εκλογές του 2005, ο Λάμμερτ εκλέχθηκε από το Bundestag στις 18 Οκτωβρίου 2005 για να αντικαταστήσει τον Βόλφγκανγκ Τιέρζε (SPD). Ο Λάμμερτ έλαβε 564 από σύνολο 607 ψήφων, συμπεριλαμβανομένων των περισσότερων ψήφων του SPD.
Alfa Romeo 156

Η Alfa Romeo 156 (εσωτερικός κωδικός Type 932) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Σεπτέμβριο του 1997 έως τον Ιούλιο του 2007. Αντικατέστησε την Alfa Romeo 155 και αντικαταστάθηκε από την Alfa Romeo 159, που μπήκε στην παραγωγή τον Σεπτέμβριο του 2005. Μολονότι η παραγωγή της 156 σεντάν έληξε τον ίδιο μήνα, η 4-κίνητη έκδοση Q4 Crosswagon (5-πορτο crossover SUV) συνέχισε να παράγεται έως τον Ιούλιο του 2007.

Το μοντέλο κέρδισε το βραβείο του Αυτοκινήτου της Χρονιάς για το 1998. Επίσης και εμπορικά, ήταν μια μεγάλη επιτυχία για την Alfa Romeo και βοήθησε σημαντικά στην ενίσχυση της εικόνας της εταιρείας και στην έξοδό της από τη δύσκολη οικονομική κατάσταση που βρισκόταν προηγουμένως. Με την δυναμική αισθητική του, η οποία διαμορφώθηκε από τον Walter de'Silva, και τις υψηλές επιδόσεις του, προσέλκυσε τότε ένα σημαντικό ποσοστό υποψήφιων αγοραστών της μεσαίας κατηγορίας. Το αποτέλεσμα ήταν να κατασκευαστούν συνολικά 680.000 αντίτυπα σειράς 156.
Battlefield 3

Το Battlefield 3 είναι βιντεοπαιχνίδι βολών πρώτου προσώπου που αναπτύχθηκε από την DICE και εκδόθηκε από την Electronic Arts. Πρόκειται για το τρίτο βιντεοπαιχνίδι της σειράς "Battlefield". Κυκλοφόρησε για τα PlayStation 3 και Xbox 360 και τον Υπολογιστή.
Αντρέα Κούσι

Ο Αντρέα Κούσι (Andrea Kushi, 1884 - 1959) ήταν αλβανός ζωγράφος και υπήρξε ένας από τους πιό σημαντικούς εκπροσώπους της αλβανικής ζωγραφικής.